RBI Governer Urjit patel
రుణమాఫీ వల్ల చెల్లింపుల సంస్కృతి దెబ్బతింటుంది
ముంబై: వ్యవసాయ రుణాల మాఫీ వల్ల నిజా యితీతో చెల్లించేవారు సైతం వెనుకంజ వేసే ప్రమాదం ఉందని, దీనివల్ల ప్రభుత్వ రుణాలు మరింత పెరుగు తాయని, ప్రభుత్వ బాండ్ల రాబడులు కూడా దెబ్బతింటాయని రిజర్వుబ్యాంకు గవర్నర్‌ ఉర్జిత్‌పటేల్‌ వ్యాఖ్యానించారు. వ్యవసాయ రుణాల రద్దు వంటి హామీలు నిజమైన పన్నుచెల్లింపుదారుల సొమ్ము ఈ రుణాలకు పోతుందని ఆయన అన్నారు. ఈ రుణాల రద్దు నిజమైన నిజాయితీతో చెల్లింపులు జరిపేవారిని శంకించినట్లవు తుందని ఆయన అన్నారు. ఉత్తరప్రదేశ్‌ప్రభుత్వం వ్యవసాయ రుణాలను 36వేల కోట్లరూపాయల వరకూ మాఫీచేయడంపై ఆయన స్పందించారు.
ఈ విధానం వల్ల నిజాయితీతో జరిగే రుణపర పతి చెల్లింపుల సంస్కృతిని దెబ్బతీస్తుందన్నా రు. ప్రభుత్వం ఎక్కువ రుణపరపతిని సాధిస్తే దీనివల్ల రుణపరపతి వ్యయం పెరుగుతుందని, దీనిపై ఏకాభిప్రాయానికి కృషిచేయాల్సిన అవస రం ఉంటుందని, ఇకపై ఎలాంటి రుణమాఫీ హామీ లు లేకుండా నిర్ణయించేవిధానం రావాలని ఆయన కోరారు. దేశవ్యాప్తంగా ఆర్థిక వ్యవస్థలోని ఆస్తిఅప్పుల పట్టీ సమన్వయం దెబ్బతింటుందని అన్నారు. ఉత్తరప్రదేశ్‌లోని యోగి ఆదిత్యనాధ్‌ప్రభుత్వం ఎన్నికల హామీలో భాగంగా సన్న, చిన్నకారు రైతులకు రుణాలను మాఫీచేస్తున్నట్లు ప్రకటించింది. రైతుల పంటరుణాలు లక్షరూపాయల వరకూ ఉన్నవాటిని మాఫీచేస్తామని దీనివల్ల 36,359 కోట్ల రూపాయలు భారం పడుతుందన్నారు. తన మొట్టమొదటి కేబినెట్‌ సమావేశంలోనే ఈ నిర్ణయాన్ని వెల్లడించారని, ఉత్తరప్రదేశ్‌ లోని రుణపీడిత సన్న, చిన్నకారు రైతులకు ఈ భారం ఉపశమనం కలిగిస్తుందని అన్నారు. 92.5శాతం మంది రైతులకు ఊరటనిస్తుందన్నారు. అంతేకా కుండా కిసాన్‌రాహత్‌ బాండ్లను జారీచేసి 36,359 కోట్ల రూపాయలు సమీకరించి ఈ రుణాలరద్దుకు ప్రత్యామ్నాయంగా ఆర్థికభారం నుంచి అధిగమిం చాలని యుపి ప్రభుత్వం నిర్ణయించింది. ఉత్తర ప్రదేశ్‌ప్రభుత్వం తర్వాత మహారాష్ట్ర ముఖ్య మంత్రి దేవేంద్ర ఫడ్నవిస్‌ కూడా తన ప్రభుత్వం యుపి విధానంపై అధ్యయనం చేస్తున్నట్లు ప్రకటిం చారు. ఈవారంలోనే మద్రాసు హైకోర్టు తమిళనాడు ప్రభుత్వాన్ని కరువుపీడితప్రాంతాల్లోని రైతుల రుణాలను మాఫీచేయాలని, బకాయిల వసూళ్లలో నిర్బంధాలకు దిగుతున్న సహకారసొసైటీలు, బ్యాంకులు ఆవిధానం మానుకోవాలని కూడా హెచ్చరించింది.